
“Cyflafan Morfa Rhuddlan.” 





Ciliai'r haul draw, dros ael bryniau hael Arfon ; 
Lleni'r nos sy'n myn'd dros ddol a rhos weithion ; 
Pob rhyw chwa ymaith a gilia o'r llwyni, 

Ar fy nghlust draw mae ust y don yn dystewi; 
Dan fy mron clywa'm llon galon yn curo, ôt 
Gan fawr rym digter llym, wrth im' fyfyrio 

Ar y pryd pan fu drud waedlyd gyflafan— 

Pan wnaed brad Cymru fad ar Forfa Rhuddlan. 


Trwy y gwyll gwelaf ddull teryll y darian ; 

Clywaf si eirf, heb ri, arni yn tincian ; 

O'r bwïu gwyllt mae'n gwau saethau dan sïo, 

A thrwst mawr, nes mae'r llawr rhuddwawr yn siglo, 
Ond uwch sain twrf y rhai'n, ac ochain y clwyfawg, 
Fry hyd nef clywir cref ddolef Caradawg— [weithian, 
“ Rhag gwneud brad ein hen wlad, trown ein câd 
Neu caed lloer ni yn oer ar Forfa Rhuddlan!” 


Wele fron pob rhyw lon Frython yn chwyddo; 
Wele u gwedd, fel eu cledd fflamwedd, yn gwrido, 

Wele'r fraich rymas fry'n dyblu'r ergydioh ; 

Yn eu nwy' torant drwy lydain adwyon ; 

Yr un pryd Cymru i gyd gyfyd ei gweddi, — 

“" Dod yn awr nerth i lawr, yn ein mawr gyni, 
Boed ì ti, O! ein Rhi, roddi ein trigfan, 

Llwydda'n awr, ein llu mawr, ar Forfa Rhuddlan!” 


Troswyf daeth, fel rhyw saeth, alaeth a dychryn, 
Och! rhag bost bloeddiau tost ymffrost y gelyn; 
Ond O! na lawenba, fel a wnai orchest ; 

Nid dy rym, ond dy Ri, ddugi ti goncwest : 

Ow ! rhag braw'r dorf sy draw'n wylaw o'r drysau, 
Am lwydd câd Cymru fad,—rhâd ar eu harfau ; 
Mewn gwyllt fraw i'r geillt fry, rhedy pob oedran, 
Wrth wel'd brad gwyr eu gwlad ar Forfa Rhuddlan. 


Bryn a phant, cwm a nant, llanwant â'u hoergri; 
Traidd y floedd draw'i g'oedd gymoedd Eryri: 
Yr awr bon. y mae llon galon ben Gymru, 

Am fawr frêg eì meib teg, gwiwdeg yn gwaedu: 
Braw a brys sydd trwy lys parclius Caradog, 
Gwaeddi mawr fyn'd i lawr Flaenor galluog; 
Geilw ei fardd am ei Îwyn delyn i gwynfan, 

Ac ar hon tery dôn hen “Forfa Rhuddian.” 


Af yn awr dros y llâwr gwyrddwawr î chwilio, 

Am y fan mae eu rhan fârwol yn huno; 

Ond y mawr Forfa maith yw.eu llaith feddrod ; 

A'i wyrdd frwyn, a'r hesglwyn, yw cu mwyn gofnod, 
Ond caf draw, gerllaw'r Llan, drigfan ucheltaith, 
loaN lâp, hoffwr-cân, diddan gydymaith; 

Ac yn nhŷ'r, Vicer fry, gan ei gu rian; 

Llety caf, yno'r af o Forfa Rhuddlan. 


IEUAN GLAN GEIRIONYDD 





DAFYDD Y GAREG WEN. 


'R oedd Dafydd yn merw pan saíem yn fud 
1 wylio dattodiad rhwng bywyd a byd,— 

“* Ffarwel iti mbriod fy Ngwen,” ebai ef, 

Fe ddaeth y gwahanu, cawn gwrdd yn y nef, 


Fe gododd eî ddwylaw, ac anadl ddaeth 
I chwyddo'r tro olaf y íynwes oer gaeth 
“ Hyd yma'r adduned, anwylyd, ond moes 
Im' gyífwrdd â'm telyn yn niwedd fy oes.” 


Estynwyd y delyn, yr hon yn ddioed 
Ollyngodd alawon na chlywais erioed ; 

'R oedd pob tant yn canu ffarweliad ei hun, 
A. Dafydd yn marw wrth gyffwrdd pob un. 


O cleddwch fi gartref, yn heu. Ynys Fôn, 
Yn llwch y Derwyddon, a hon fyddo'r dôn, 
Y dydd y'm gosodir yn isel fy mhen, 

A'i fysedd chwareuent yr “ Hen gareg wen,” 


R oedd Dafydd yn marw pan safem yn fud 
wylio dattodiad rhwng bywyd a byd.— 

Yn swn yr hen delyn gogwyddodd ei ben, 

Ac angau 'ro'dd fywyd i'r * Hen gareg wen.” 











Y 
GWENITH GWŶN, 


“Rhyw ddiwrnod tywyll ar fy mam 
Oedd diwrnod ein gwasgaru ; 

Pan ae'm i ffordd o un i un, 

_ At ereill i was'naethu; 

Ei gair diweddaf wrth i'm fyn'd 
Sydd yn fy nghlyw bob amser,— 

“ Bydd fachgen da, Nathaniel bach, 
A gwna weddio llawer,” 


Pan hudir fi gan ddynion drwg 
I gynllwyn am bleserau ; 

A minau'n wan, bron, bron a rhoi 
Ufudd-dod i'w deniadau ; 

Dychmygaf glywed llais fy mam 
Yn adsain yn y pellder,— 

** Bydd fachgen da. Nathaniel bach, 
A gwna weddio llawer.” 


Pan fydd fy enaid yn llesgau 
Mewn croes a siom anedwydd, 
Daw'r byd i demtio 'nghalon wan 

Gan gynyg ei lawenydd ; 
Cyn im' ymollwng gyda'r lli' 

Ei llais ddaw mewn grymusder, 
“ Bydd fachgen da, Nathaniel bach 
A gwna weddio llawer,” 


